CELEX: 32014R1311
Language: sk
Date: 2014-12-10 00:00:00
Title: Nariadenie Komisie (EÚ) č. 1311/2014 z  10. decembra 2014 , ktorým sa mení nariadenie (ES) č. 976/2009, pokiaľ ide o vymedzenie pojmu INSPIRE prvok metaúdajov

11.12.2014   
            
            
               SK
            
            
               Úradný vestník Európskej únie
            
            
               L 354/6
            
         NARIADENIE KOMISIE (EÚ) č. 1311/2014
   z 10. decembra 2014,
   ktorým sa mení nariadenie (ES) č. 976/2009, pokiaľ ide o vymedzenie pojmu INSPIRE prvok metaúdajov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) (1), a najmä na jej článok 7 ods. 1,
   keďže:
   
               (1)
            
            
               Nariadením Komisie (ES) č. 976/2009 (2) sa stanovujú vykonávacie pravidlá pre všetky sieťové služby okrem služieb, ktoré umožňujú spustenie služieb priestorových údajov.
            
         
               (2)
            
            
               Interoperabilitu služieb priestorových údajov charakterizuje schopnosť komunikovať, vykonávať úlohy alebo prenášať údaje medzi týmito službami. Predpokladom pre využívanie služieb priestorových údajov je možnosť prístupu k príslušným informáciám. Členské štáty prostredníctvom vyhľadávacích služieb v zmysle smernice 2007/2/ES, s vykonávacími pravidlami v nariadení (ES) č. 976/2009, sprístupňujú prvky metaúdajov v zmysle nariadenia Komisie (ES) č. 1205/2008 (3). Vykonávacie predpisy pre služby priestorových údajov v nariadení Komisie (EÚ) č. 1089/2010 (4) zavádzajú nové prvky metaúdajov pre služby priestorových údajov, v dôsledku čoho je potrebné aktualizovať vymedzenie pojmu prvok metaúdajov v nariadení (ES) č. 976/2009 s cieľom umožniť vyhľadávacím službám členských štátov objavovanie a sprístupňovanie nových prvkov metaúdajov.
            
         
               (3)
            
            
               Nariadenie (ES) č. 976/2009 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 22 smernice 2007/2/ES,
            
         PRIJALA TOTO NARIADENIE:
   Článok 1
   V článku 2 nariadenia (ES) č. 976/2009 sa bod 7 nahrádza takto:
   
      
                  „7.
               
               
                  ‚INSPIRE prvok metaúdajov‘ znamená prvok metaúdajov vymedzený v časti B prílohy k nariadeniu (ES) č. 1205/2008 alebo v časti B prílohy V, časti B prílohy VI a časti B prílohy VII k nariadeniu Komisie (EÚ) č. 1089/2010 (5);
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 108, 25.4.2007, s. 1.
   
      (2)  Nariadenie Komisie (ES) č. 976/2009 z 19. októbra 2009, ktorým sa vykonáva smernica Európskeho parlamentu a Rady 2007/2/ES, pokiaľ ide o sieťové služby (Ú. v. EÚ L 274, 20.10.2009, s. 9).
   
      (3)  Nariadenie Komisie (ES) č. 1205/2008 z 3. decembra 2008, ktorým sa vykonáva smernica Európskeho parlamentu a Rady 2007/2/ES, pokiaľ ide o metaúdaje (Ú. v. EÚ L 326, 4.12.2008, s. 12).
   
      (4)  Nariadenie Komisie (EÚ) č. 1089/2010 z 23. novembra 2010, ktorým sa vykonáva smernica Európskeho parlamentu a Rady 2007/2/ES, pokiaľ ide o interoperabilitu súborov a služieb priestorových údajov (Ú. v. EÚ L 323, 8.12.2010, s. 11).
   
      (5)  Nariadenie Komisie (EÚ) č. 1089/2010 z 23. novembra 2010, ktorým sa vykonáva smernica Európskeho parlamentu a Rady 2007/2/ES, pokiaľ ide o interoperabilitu súborov a služieb priestorových údajov (Ú. v. EÚ L 323, 8.12.2010, s. 11).“